CELEX: 32016D0108
Language: da
Date: 2016-01-27 00:00:00
Title: Kommissionens gennemførelsesafgørelse (EU) 2016/108 af 27. januar 2016 om ikke at godkende 2-butanon, peroxid som et eksisterende aktivstof til anvendelse i biocidholdige produkter af produkttype 1 og 2 (EØS-relevant tekst)

28.1.2016   
            
            
               DA
            
            
               Den Europæiske Unions Tidende
            
            
               L 21/83
            
         KOMMISSIONENS GENNEMFØRELSESAFGØRELSE (EU) 2016/108
   af 27. januar 2016
   om ikke at godkende 2-butanon, peroxid som et eksisterende aktivstof til anvendelse i biocidholdige produkter af produkttype 1 og 2
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
   ud fra følgende betragtninger:
   
               (1)
            
            
               I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til brug i biocidholdige produkter. Denne liste omfatter 2-butanon, peroxid.
            
         
               (2)
            
            
               I overensstemmelse med artikel 12, stk. 3, i delegeret forordning (EU) nr. 1062/2014 har Det Europæiske Kemikalieagentur meddelt Kommissionen, at alle deltagerne er trådt ud af undersøgelsesprogrammet for 2-butanon, peroxid til anvendelse i biocidholdige produkter af produkttype 1 og 2.
            
         
               (3)
            
            
               2-Butanon, peroxid bør derfor ikke godkendes som et eksisterende aktivstof til anvendelse i biocidholdige produkter af produkttype 1 og 2.
            
         
               (4)
            
            
               Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter —
            
         VEDTAGET DENNE AFGØRELSE:
   Artikel 1
   2-Butanon, peroxid (EF-nr. 215-661-2, CAS-nr. 1338-23-4) godkendes ikke som et aktivstof til anvendelse i biocidholdige produkter af produkttype 1 og 2.
   Artikel 2
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   
      Udfærdiget i Bruxelles, den 27. januar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 167 af 27.6.2012, s. 1.
   
      (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).